สวัสดีค่ะ คือหนูมีเรื่องอยากปรึกษาคือว่า ประจำเดือนหนูมาวันที่2มิ.ย61 ประมาณ4-6วัน ปกติ แล้วเมื่อ2วันก่อนถึงวันนี้ก็มีเลือดออกมาอีกค่ะ แต่ไม่เยอะ เหมือนเลือดซึมๆ เวลาปัสสาวะถึงเห็นว่าอยู่ในโถ มีอาการปวดท้องน้อยหน่วงๆ คล้ายกับมีประจำเดือนแต่ไม่ปวดรุนแรง ปกติหนูประจำเดือนมาตรงทุกเดือนนะคะ ไม่ค่อยมีปัญหาอะไร หนูอยากทราบว่าแบบนี้มันปกติมั้ยคะ หนูกลัวมากเลยค่ะ รบกวนคุณด้วยนะคะ
สวัสดีค่ะอาการประจำเดือนมาไม่สม่ำเสมอนั้นเป็นสิ่งที่พบได้ค่อนข้างบ่อย ส่วนสาเหตุมีหลายอย่าง เช่น ความไม่สมดุลของฮอร์โมนเพศ (ฮอร์โมนเอสโตรเจนและฮอร์โมนโปรเจสเตอโรน) พบได้ในภาวะ การใช้ยาคุมกำเนิดที่ไม่ถูกต้อง การรับประทานยาหรืออาหารบางชนิดที่อาจมีฮอร์โมนเพศหญิงผสมอยู่ ความผิดปกติของการตกไข่ (ovarian dysfunction) การทำงานของไทรอยด์ผิดปกติ การตั้งครรภ์ที่ผิดปกติ เป็นต้นแนะนำว่า ลองสังเกตอาการดูก่อน หากยังมีเลือดออกอยู่เรื่อย ๆ หรือเลือดออกมาก ควรปรึกษาแพทย์ เพื่อรับการตรวจร่างกาย และอาจต้องตรวจเพิ่มเติมอื่น แล้วจึงให้การวินิจฉัยและการรักษาที่ถูกต้องเหมาะสมต่อไปค่ะ